10-jarige verdrink in damArgieffoto ŉ 10-jarige seun het in die Smithfield-dam in die Vrystaat verdrink. Volgens sers. Yanga Ngcukana, woordvoerder van die polisie, het ŉ groep seuns Dinsdag in die dam geswem. Een van die seuns het in die moeilikheid beland en sy vriende het hulp ontbied. Ngcukana het gesê die polisie was vinnig op die toneel en het die vermiste seun se klere langs die dam gevind. “Polisieduikers is ontbied en hulle het binne minute die seun se liggaam gevind. Sy liggaam is uit die dam verwyder en hy is op die toneel dood verklaar.” Volgens Ngcukana word ŉ geregtelike doodsondersoek gedoen. Die polisie het ouers gemaan om ten alle tye te sorg dat hulle weet waar hulle kinders is.